C 216/42

Pubblikazzjoni ta’ komunikazzjoni dwar l-approvazzjoni ta’ emenda standardta’ Speċifikazzjoni tal-Prodott għal isem fis-settur tal-inbid, kif imsemmi fl-Artikolu 17(2) u (3) tar-Regolament Delegat tal-Kummissjoni (UE) 2019/33

(2020/C 216/17)

Din il-komunikazzjoni hija ppubblikata f’konformità mal-Artikolu 17(5) tar-Regolament Delegat tal-Kummissjoni (UE) 2019/33 (1)

KOMUNIKAZZJONI DWAR L-APPROVAZZJONI TA’ EMENDA STANDARD

“CERASUOLO DI VITTORIA”

Numru ta’ referenza: PDO-IT-A0773-AM02

Data tal-komunikazzjoni: 5.3.2020

DESKRIZZJONI U RAĠUNIJIET TAL-EMENDA APPROVATA

1. Deskrizzjoni tal-inbid/inbejjed

Deskrizzjoni: Tnaqqis tal-qawwa alkoħolika totali minima skont il-volum minn 13,00 % tal-volum għal 12,50 % tal-volum kemm għaċ-Cerasuolo di Vittoria kif ukoll għaċ-Cerasuolo di Vittoria Classico;

Raġunijiet: abbażi tal-kwalità tal-għeneb użat għall-produzzjoni tal-inbejjed DOCG Cerasuolo di Vittoria u Cerasuolo di Vittoria Classico, u d-data relatata mal-aħħar ħames ħsadiet, fl-erba’ żoni kollha li jirrappreżentaw it-topografija varjata tad-denominazzjoni, il-valur medju rreġistrat tal-qawwa alkoħolika minima naturali tal-għeneb fil-fażi tal-ħsad irriżulta dejjem ogħla minn 12,5 % tal-volum; għalhekk l-għan huwa li l-konsumatur jiġi offrut inbid li l-qawwa alkoħolika tiegħu tkun idderivata esklużivament miz-zokkor tal-għeneb użat, mingħajr ma jintuża arrikkiment fil-fażi tal-produzzjoni tal-most u/jew tal-inbid. Permezz tal-allinjament tal-qawwa alkoħolika minima naturali skont il-volum mal-qawwa alkoħolika mal-konsum tal-inbejjed, l-għan taċ-Cerasuolo di Vittoria huwa li joqrob lejn produzzjoni tal-inbid li tesprimi, permezz tan-naturalezza, il-kwalità u l-vokazzjoni tad-diversi żoni tat-territorju u ż-żewġ varjetajiet ta’ għeneb, in-Nero d’Avola u l-Frappato. Dan jirrifletti x-xejriet tas-suq, billi qed issir enfasi dejjem akbar fuq is-sostenibbiltà u fuq it-tfittxija ta’ valuri naturali li jirriflettu r-rabta mal-ambjent f’termini kwalitattivi.

L-emenda tikkonċerna t-Taqsima 1.3 - Deskrizzjoni tal-inbid/inbejjed - tad-dokument uniku u l-Artikolu 6 tal-ispeċifikazzjoni

2. Prattiki enoloġiċi essenzjali

Deskrizzjoni:

Il-projbizzjoni fuq l-użu tal-arrikkiment hija speċifikata fil-prattiki tal-ipproċessar;

Raġunijiet:

Din il-projbizzjoni tirrifletti l-kwalità għolja li tikkaratterizza l-produzzjoni tal-għeneb użat għall-produzzjoni tal-inbejjed DOCG Cerasuolo di Vittoria u Cerasuolo di Vittoria Classico bħala l-aktar fattur naturali importanti fil-produzzjoni ta’ dawn l-inbejjed. L-analiżi tad-data dwar il-ħsad ta’ dawn l-aħħar snin uriet li l-qawwa alkoħolika minima naturali skont il-volum fl-għeneb fil-fażi tal-ħsad hi dejjem ogħla mil-limitu stabbilit ta’ 12,5 % tal-volum, u għalhekk ma jitqiesx li hu meħtieġ l-użu ta’ arrikkiment fil-fażi ta’ produzzjoni tal-most u/jew tal-inbid.

L-emenda tikkonċerna t-Taqsima 1.5 tad-dokument uniku u l-Artikolu 5 tal-ispeċifikazzjoni tal-prodott..

DOKUMENT UNIKU

1. Isem/ismijiet għar-reġistrazzjoni

Cerasuolo di Vittoria

2. Tip ta’ indikazzjoni ġeografika

DOP - Denominazzjoni ta’ Oriġini Protetta

3. Kategoriji tal-prodotti tad-dwieli

1. Inbid

4. Deskrizzjoni tal-inbid/tal-inbejjed

“Cerasuolo di Vittoria” u “Cerasuolo di Vittoria Classico”

kulur: aħmar ċirasa għal vjola jew li jxaqleb lejn lewn ir-rummien;

riħa: ta’ fjuri u ta’ frott; ta’ ċirasa li fl-inbejjed imqaddma jista’ jkollha ħjiel ta’ pruna mnixxfa, ċikkulata, ġilda, tabakk;

togħma: xotta, sħiħa, ratba, armonjuża.

Qawwa alkoħolika totali minima skont il-volum: 12,50 % tal-volum

Estratt minimu mingħajr zokkor: 27,0 grammi/litru

Karatteristiċi analitiċi ġenerali Qawwa alkoħolika totali massima (f’% tal-volum): Qawwa alkoħolika proprja minima (f’% tal-volum): Aċidità totali minima: 5 fi grammi għal kull litru espressi bħala aċidu tartariku Aċidità volatili massima (f’milliekwivalenti għal kull litru): Total massimu ta’ diossidu tal-kubrit (f’milligrammi għal kull litru):

5. Prattiki tal-produzzjoni tal-inbid

a. Prattiki enoloġiċi speċifiċi

Projbizzjoni tal-użu ta’ arrikkiment

Restrizzjoni rilevanti fuq il-prattiki enoloġiċi

Il-projbizzjoni tal-użu ta’ arrikkiment fil-fażi tal-produzzjoni tirrifletti l-kwalità għolja li tikkaratterizza l-produzzjoni tal-għeneb użat għall-produzzjoni tal-inbejjed DOCG Cerasuolo di Vittoria u Cerasuolo di Vittoria Classico bħala l-aktar fattur naturali importanti fil-produzzjoni ta’ dawn l-inbejjed. Dan minħabba li l-għeneb diġà għandu qawwa alkoħolika minima ta’ 12,5 % skont il-volum, li jiżgura li l-inbejjed li jirriżultaw ikollhom qawwa alkoħolika totali suffiċjenti skont il-volum mingħajr il-ħtieġa li jiżdied iz-zokkor.

b. Rendimenti massimi għal kull ettaru:

Cerasuolo di Vittoria, Cerasuolo di Vittoria Classico

8 000 kilogramma ta’ għeneb għal kull ettaru

6. Definizzjoni taż-żona demarkata

Iż-żona ta’ produzzjoni tinsab fir-Reġjun ta’ Sqallija u hi magħmula, fil-provinċja ta’ Ragusa, mit-territorju kollu tal-muniċipalitajiet ta’ Vittoria, Comiso, Acate, Chiaramonte Gulfi, Santa Croce Camerina u parti mit-territorju tal-muniċipalità ta’ Ragusa. Fil-provinċja ta’ Caltanissetta, iż-żona tal-produzzjoni hi magħmula minn parti mit-territorju tal-muniċipalitajiet li ġejjin: Niscemi, Gela, Riesi, Butera u Mazzarino. Fil-provinċja ta’ Katanja, iż-żona tal-produzzjoni hi magħmula minn parti mit-territorju tal-muniċipalitajiet li ġejjin: Caltagirone, Licodia Eubea u Mazzarrone.

7. Varjetà jew varjetajiet tad-dwieli li minnhom jinkiseb l-inbid/jinkisbu l-inbejjed

Calabrese N. - Nero d’Avola N.

Frappato N. - Frappato d’Italia

8. Deskrizzjoni tar-rabta/rabtiet

DOCG “Cerasuolo di Vittoria”

Il-fatturi umani marbuta maż-żona tal-produzzjoni huma ta’ importanza fundamentali, li tradizzjonalment għenu biex jinkisbu l-inbejjed DOCG “Cerasuolo di Vittoria”. L-inbejjed għandhom karatteristiċi analitiċi u organolettiċi perċettibbli u distintivi ferm, li jippermettulhom li jiġu identifikati b’mod ċar u li jiġu traċċati lura għall-ambjent ġeografiku tagħhom.

9. Rekwiżiti oħra applikabbli (ippakkjar, tikkettar, rekwiżiti addizzjonali)

MHUX APPLIKABBLI

Link għall-ispeċifikazzjoni tal-prodott

https://www.politicheagricole.it/flex/cm/pages/ServeBLOB.php/L/IT/IDPagina/15124

(1) ĠU L 9, 11.1.2019, p. 2.